*11. számú előterjesztés*

Tájékoztató a Város köztemetőjének 2020. évi üzemeltetési elszámolásáról, 2021. évi üzemeltetési, fejlesztési költségeinek meghatározásáról

|  |
| --- |
| **Előterjesztő:** Nyakas Gábor ügyvezető**Készítette** : Nyakas Gábor ügyvezető  **Törvényességi ellenőrzést végezte:** ---------------------- |

***Tisztelt Képviselő-testület!***

A városi köztemetőt üzemeltető Kft.-vel megkötött kegyeleti közszolgáltatási szerződés 8.8. pontja értelmében a Kft. köteles tanúsítvány formájában részletes kimutatást készíteni az üzemeltetés és a fenntartás tárgyévi bevételeiről, kiadásairól és erről megbízót írásban tájékoztatni tárgyévet követő év március 31-éig. Amennyiben az üzemeltetés és a fenntartás elfogadott bevételt meghaladó kiadással jár, úgy az erről szóló számlát a tanúsítvánnyal együtt jogosult benyújtani.

A városi köztemetőt üzemeltető Panteon Kegyeleti Szolgáltató Kft. ez évben is elkészítette a városi köztemető elmúlt évi üzemeltetésével kapcsolatos anyagát, valamint az előírt tanúsítványt. A mellékletekből is látható, hogy a kiadások az elmúlt évben 9 %-kal emelkedtek a 2019. évihez képest. Ennek 3 fő összetevője volt, 2 alkalommal csőtörés volt, ahol jelentős mértékű víz folyt el, 4 új pad került beszerzésre, valamint a stabil működés velejárójaként szükséges volt a munkabérek emelése.

Az egyéb kiadások (üzemanyag, szemétszállítás, gáz, elektromos áram, javítási kiadások) területén a korábbi éveknek megfelelően történtek a beszerzések. Pótlásra került 2 db gömbkőris, valamint telepítésre került 3 új gömbkőris is.

A temetői bevételek 9 %-kal csökkentek az előző évi időszakhoz képest, ami bruttó 313 299 Ft bevétel kiesést jelent. Így a bevétel és a kiadás közötti különbözet 1.654.369,- Ft-ot jelent a 2020-as évre vonatkozóan.

Bátaszék Város Önkormányzat Képviselő Testülete a 346/2020. (XII.18) önkormányzati határozatával döntött a kegyeleti szolgáltatást végző vállalkozóról, melynek értelmében 2021. január 1 – 2025. december 31-ig ismételten a Panteon Kegyeleti Szolgáltató Kft-t bízza meg a feladattal.

 A Kft. ügyvezetője elkészítette a városi temető 2021. évi üzemeltetésével kapcsolatban tett fenntartási-üzemeltetési javaslatait is. Az üzemeltető az általános üzemeltetési feladatokon felül tovább szorgalmazza a növényzet ápolását, zöldítési, fásítási teendőket, valamint javaslatot tesz az Önkormányzat részére a Lajvér patak felöli rész feltöltésére és a temető északi kapujának a ravatalazóval való összekötő út kialakítására.

A fentiekre figyelemmel az alábbi határozati javaslat elfogadását javasoljuk:

***H a t á r o z a t i j a v a s l a t :***

**a városi köztemető 2020. évi üzemeltetésével összefüggő bevételekről és kiadásokról szóló elszámolás és a 2021. évi fejlesztési célok jóváhagyására**

Bátaszék Város Önkormányzat Képviselő-testülete;

1. a városi köztemető 2020. évi üzemeltetésével összefüggő pénzügyi elszámolást

***aa) nettó 2 494 234.- Ft bevétellel***

***ab) nettó 4 274 362.- Ft elszámolható*** ***kiadással***

***ac) az elszámolási különbözetet – 1 780 128.- Ft-tal***

elfogadja, egyben a 2020. évben keletkezett fenntartási elszámolás kiadásait az önkormányzat 2021. évi költségvetésében biztosítja a temetőt üzemeltető Panteon Kegyeleti Szolgálati Kft. részére oly módon, hogy a nettó 2 494 234 Ft bevétel kiszámlázása, illetve elszámolása mellett 2 243 304 Ft összeget feladat-ellátásra átadott pénzeszközként és nettó 2 031 058 Ft összeget számla ellenében térít meg a szolgáltatónak;

1. felkéri a város jegyzőjét, gondoskodjon az 1. pontban rögzített elszámolási különbözetnek *2021. március 31-éig* – a Panteon Kft. részére – történő átutalásáról;
2. az üzemeltető által javasolt 2021. évi fenntartási üzemeltetési feladatokat az alábbiak szerint határozza meg: 5 db gömbkőris beszerzését, valamint a növényzet ápolásának, rendben tartásának folytatását.

*Határidő:* 2021. március 31. (az 1. és 2. pont esetében)

 2021. szeptember 1. (a 3. pont esetében)

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül:* Panteon Kft., Szekszárd

 Bátaszéki KÖH pénzügyi iroda

Bátaszéki KÖH Városüzemeltetési Iroda

 Irattár